

REPUBLIKA HRVATSKA

ŽUPANIJSKI SUD U ŠIBENIKU

URED PREDSJEDNICE

Šibenik, Stjepana Radića 81

OIB: 88341107822

Broj: 7 Su-412/2024-2

Šibenik, 22. kolovoza 2024.

Na temelju čl. 160. st. 1. Zakona o državnim službenicima ("Narodne novine" broj:155/2023 i 85/2024) i čl. 2. Uredbe o raspisivanju i provedbi javnog natječaja i internog oglasa u državnoj službi („Narodne novine“ broj 78/17 i 89/19), uz odobrenje Ministarstva pravosuđa, uprave i digitalne transformacije klasa: 119-03/24-04/43, urbroj: 514-08-03-04/03-24-04 od 14. kolovoza 2024., Županijski sud u Šibeniku, raspisuje:

JAVNI NATJEČAJ

za prijam u državnu službu u Županijskom sudu u Šibeniku na neodređeno vrijeme

na radno mjesto III. vrste:

zapisničar u tijelima sudbene vlasti - 1 izvršitelj/izvršiteljica

Stručni uvjeti:

- Razina 4.2 HKO-a (završeno srednjoškolsko obrazovanje u trajanju četiri ili više godina) upravne, ekonomske ili birotehničke struke ili gimnazija, najmanje 1 godina radnog iskustva na odgovarajućim poslovima, državni ispit I. razine i položen stručni ispit za službenike zaposlene u pravosudnim tijelima.

Osim navedenih uvjeta, kandidati/kandidatkinje moraju ispunjavati i opće uvjete za prijam u državnu službu propisane odredbama članka 52. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka 54. Zakona o državnim službenicima.

Na natječaj se mogu prijaviti osobe obaju spolova. Riječi i pojmovi koji imaju rodno značenje korišteni u ovom javnom natječaju odnose se jednako na muški i ženski rod, bez obzira jesu li korišteni u muškom ili ženskom rodu.

Osoba se prima u državnu službu na neodređeno vrijeme uz probni rad u trajanju od 3 (tri) mjeseca.

Na javni natječaj se mogu prijaviti i kandidati koji nemaju položen državni ispit odgovarajuće razine, uz obvezu polaganja državnog ispita sukladno članku 99. Zakona o državnim službenicima.

U prijavi na javni natječaj potrebno je navesti naziv tijela kojemu se upućuje prijava, osobne podatke podnositelja prijave (ime i prezime, adresa stanovanja, broj telefona, odnosno mobitela te elektronička adresa – adresu e-pošte) i naziv radnog mjesta na koje se osoba prijavljuje.

Prijavu je potrebno vlastoručno potpisati.

Uz prijavu, kandidati su dužni priložiti:

- životopis

- dokaz o hrvatskom državljanstvu (preslika osobne iskaznice, vojne iskaznice, putovnice ili domovnice),

- presliku svjedodžbe o završenom srednjoškolskom obrazovanju i stečenoj srednjoj stručnoj spremi

- dokaz o radnom iskustvu odnosno elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje, potvrdu poslodavca o radnom iskustvu na odgovarajućim poslovima koja mora sadržavati vrstu poslova koju je kandidat obavljao, u kojoj stručnoj spremi i razdoblje u kojem je kandidat obavljao navedene poslove i dr. (rješenje o rasporedu, ugovor o radu ili drugi dokaz iz kojeg je vidljivo na kojim poslovima je kandidat radio)

- presliku uvjerenja o položenom državnom stručnom ispitu (ako je položen)

- dokaze o pravu prednosti pri zapošljavanju, ako ostvaruju takva prava.

Isprave se prilažu u neovjerenoj preslici, a prije izbora kandidat će predočiti izvornik.

Rok za podnošenje prijava je **8 (osam) dana** od dana objave javnog natječaja u "Narodnim novinama".

Prijave se podnose neposredno ili preporučeno poštom na adresu: Županijski sud u Šibeniku, Stjepana Radića 81, 22 000 Šibenik, s naznakom „Prijava na javni natječaj - zapisničar u tijelima sudbene vlasti".

Potpunom prijavom smatra se ona koja sadržava sve podatke i priloge navedene u javnom natječaju.

Osoba koja nije podnijela pravodobnu i potpunu prijavu ili ne ispunjava formalne uvjete iz javnog natječaja, ne smatra se kandidatom u postupku javnog natječaja, o čemu joj se dostavlja pisana obavijest na elektroničku adresu koju je naznačila u prijavi.

Osobe koje prema posebnim propisima ostvaruju pravo prednosti pri zapošljavanju dužne su u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidat koji može ostvariti pravo prednosti kod prijama u državnu službu prema članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23), članku 48.f Zakona o zaštiti vojnih i civilnih invalida rata („Narodne novine“ broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13. i 98/19), članku 47. Zakona o civilnim stradalnicima iz Domovinskog rata („Narodne novine“ broj 84/21), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) i članku 22. Ustavnog zakona o pravima nacionalnih manjina („Narodne novine“ broj 155/02, 47/10, 80/10 i 93/11), dužan se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s čl. 101. Zakona o hrvatskim braniteljima iz Domovinskog rata i članovima njihovih obitelji i člankom 47. Zakona o civilnim stradalnicima iz Domovinskog rata, uz prijavu na natječaj dužan je, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata, uz prijavu na javni natječaj dužan je, osim dokaza o ispunjavanju traženih uvjeta, priložiti i rješenje ili potvrdu o priznatom pravu.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom, uz prijavu na javni natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina, uz prijavu na javni natječaj, osim dokaza o ispunjavanju traženih uvjeta, nije dužan dokazivati svoj status pripadnika nacionalne manjine.

Izabrani kandidat pozvat će se da u primjerenom roku, a prije donošenja rješenja o prijmu u državnu službu, dostavi uvjerenje nadležnog suda da se protiv njega ne vodi kazneni postupak, kao i uvjerenje o zdravstvenoj sposobnosti za obavljanje poslova radnog mjesta te izvornike drugih dokaza o ispunjavanju formalnih uvjeta iz javnog natječaja. Nedostavljanje traženih isprava smatra se odustankom od prijma u državnu službu.

Komisiju za provedbu javnog natječaja (u daljnjem tekstu: Komisija) imenuje predsjednica Županijskog suda u Šibeniku. Komisija utvrđuje listu kandidata prijavljenih na javni natječaj koji ispunjavaju formalne uvjete iz javnog natječaja i čije su prijave pravodobne i potpune te kandidate s te liste upućuje na testiranje i intervju.

Testiranje se sastoji od provjere znanja, sposobnosti i vještina kandidata (pisani dio testiranja) te znanja rada na računalu (testiranje iz strojopisa - brzina i točnost u prijepisu i diktatu) i razgovora Komisije s kandidatima (intervju).

Smatra se da je kandidat koji nije pristupio testiranju povukao prijavu na javni natječaj i više se ne smatra kandidatom u postupku.

Opis poslova radnog mjesta, podaci o plaći radnog mjesta, sadržaj i način testiranja, te pravni izvori za pripremu kandidata za testiranje bit će objavljeni na web stranici Županijskog suda u Šibeniku <http://sudovi.pravosudje.hr/zssi>, istovremeno s objavom javnog natječaja.

Vrijeme i mjesto održavanja testiranja bit će objavljeni na web-stranici Županijskog suda u Šibeniku <http://sudovi.pravosudje.hr/zssi>, najmanje pet dana prije dana određenog za testiranje.

Ako se na javni natječaj ne prijave osobe koje ispunjavaju propisane i objavljene uvjete, odnosno ako prijavljeni kandidati ne postignu zadovoljavajuće rezultate na provedenom testiranju i intervjuu, te u drugim slučajevima propisanim čl. 73. st. 1. i 2. Zakona o državnim službenicima, predsjednica Županijskog suda u Šibeniku će obustaviti postupak po ovom natječaju.

O rezultatima javnog natječaja kandidati će biti obaviješteni javnom objavom rješenja o prijmu u državnu službu izabranog kandidata na web- stranici Ministarstva pravosuđa, uprave i digitalne transformacije https://mpudt.gov.hr/ i web stranici Županijskog suda u Šibeniku <http://sudovi.pravosudje.hr/zssi>**,** te se dostava svim kandidatima smatra obavljenom istekom osmog dana od dana javne objave na web-stranici Ministarstva pravosuđa, uprave i digitalne transformacije.

Javni natječaj objavit će se u "Narodnim novinama", na web-stranici Županijskog suda u Šibeniku, <http://sudovi.pravosudje.hr/zssi> i web-stranici Ministarstva pravosuđa, uprave i digitalne transformacije https://mpudt.gov.hr/ te će o njemu biti obaviještena nadležna služba za zapošljavanje.

ŽUPANIJSKI SUD U ŠIBENIKU